熱身贏車士達銀瓶代價 藍營痛失打吡棋子
2024年05月09日 09:14
東網電視
更多新聞短片
Hidden Law尋晚贏完車士打銀瓶後發生意外，不幸離世。(圖片：Getty Images)
尋晚英國車士達馬場舉行嘅賽事，高多芬痛失大賽王牌，喺全日重頭戲舉行嘅G3車士達銀瓶，旗下歲新星Hidden Law雖然贏馬捧盃，但馬匹過終點後數步因為失去步韻，導致右前足骨折，需要接受人道毀滅，而策騎此駒嘅主帥布宜學並無大礙。
隨住岳伯仁明星馬「名戰古城」(City of Troy)於英國二千堅尼慘敗，下月初舉行嘅英國打吡大賽，頓時群龍無首，原本尋晚被視為重要熱身嘅車士達銀瓶，剛好發掘到呢匹藍營進軍打吡大賽嘅新星，以Hidden Law今場作新季復出表現，能夠輕取Agenda同Grosvenor Square一對岳家軍，已令呢匹馬於今屆打吡大賽賠率升溫。
高多芬近季新馬青黃不接，但剛憑「名演說」(Notable Speech)贏英國二千堅尼，原以為再添Hidden Law呢匹生力軍，進軍各項3歲大賽，豈料馬匹贏完卻於過終點後，發出罕見意外，而艾柏賓對於痛失呢匹「杜拜威」子嗣，亦表示相當可惜。